laion/Wikipedia-Exotic huggingface dataset:
Ultramariinpunane

Ultramariinpunane ehk ultramariinroosa on tehislik anorgaaniline värvipigment Na6Al6Si6O24S4, värvuselt keskmisest heledast sinakasroosast kuni tumeda lillakasroosani, mis on võrreldav kanarbikulilla või vanaroosaga. Värvainete indeksis on ultramariinpunase tähised PR259 (Pigment Red 259) ja 77007, CAS-number on CAS 12769-96-9. Pigmenti saadakse ultramariinvioleti kuumutamisel vesinikkloriidhappe aurudes 200 °C juures nelja tunni kestel või lämmastikhappe aurudes veel kõrgemal temperatuuril. Selles pigmendis on naatrium veel enam redutseerunud kui ultramariinvioletis. Pigment on valguskindel, sobib enamiku muldvärvidega, kuid mitte vase- ja pliiühenditega. Katvus ja värviandvus on märkimisväärselt paremad kui koobaltvioletil, kuid värvitoon pole nii särav kui viimatinimetatul. Tuhmub hapete toimel, välistingimustes tundlik happevihmade suhtes. Ei soovitata kasutamiseks freskomaalis ja lubivärvides, kuid kasutatakse kips- ja savikrohvides sisetöödel. Mooniõliga segatult kasutatakse seda õlivärvides, vähem muu sideainega värvides. "Arhiivikoopia". Originaali arhiivikoopia seisuga 13. juuli 2020. Vaadatud 13. juulil 2020.{{netiviide}}: CS1 hooldus: arhiivikoopia kasutusel pealkirjana (link) PR259. - The Color of Art Pigment Database: Pigment Red, PR PV15. - The Color of Art Pigment Database: Pigment Violet, PV https://www.abwshop.de/Naturbaustoffe/Naturfarben/Pigmente-Zuschlagstoffe/Pigmente/Ultramarinrot-Pigment-92289.html https://www.seilnacht.com/Lexikon/Ultramar.htm "Arhiivikoopia". Originaali arhiivikoopia seisuga 10. oktoober 2019. Vaadatud 13. juulil 2020.{{netiviide}}: CS1 hooldus: arhiivikoopia kasutusel pealkirjana (link) Ultramariinpigmentide tutvustus T. Seilnachti veebileksikonis (saksa keeles)
Demba Savage

Demba Savage (sündinud 17. juunil 1988 Banjulis) on Gambia jalgpallur, kes mängib poolkaitsjana Soome kõrgliiga Veikkausliiga klubis FC Honka. Ta alustas klubikarjääri Gambia klubis Gambia Ports Authority FC. Hooajal 2003–04 lõi ta 12 väravaga Gambia kõrgliiga suurim väravakütt. 2005. aastal siirdus ta Soome, liitudes Soome esiliiga klubiga Kokkolan Palloveikot. 2008. aasta augustis liitus ta esmakordselt Honkaga. Aastatel 2012−2015 mängis ta Soome kõrgliigas HJK-i koosseisus. Aastatel 2011–2014 lõi ta igal hooajal Soome kõrgliigas vähemalt 11 väravat ja kõige enam 2011. aastal (15 väravat). 2016. aastal mängis Savage Rootsi kõrgliiga klubis BK Häcken, kuid naasis aasta hiljem HJK-i. Ta on HJK-iga tulnud neli korda Soome meistriks ja võitnud kaks korda karika. Hooaja 2017−2018 teises pooles mängis Savage Türgi esiliiga klubis Erzurumspor, lüües 12 liigamänguga kaks väravat. Pärast seda naasis ta Soome, sõlmides lepingu Honkaga. Gambia jalgpallikoondises debüteeris ta 2008. aastal. Honka Liigacup: 2010, 2011 HJK Veikkausliiga: 2012, 2013, 2014, 2017 Suomen Cup: 2014, 2017 Liigacup: 2015
2014.–2015. aasta Balti tsooniturniir males

2014.–2015. aasta Balti tsooniturniir males oli aastatel 2014–2015 peetud Balti tsooniturniir, maailma karikaturniiri kvalifikatsioonivõistlus males. Aastatel 2014–2015 toimunud Balti tsooniturniirist, mis koosnes kolmest osavõistlusest, võttis osa 12 maletajat – igast riigist (Eesti, Läti, Leedu) neli mängijat. Mängiti ringsüsteemis tempoga kaks vooru päevas ajakontrolliga 90 minutit partiile pluss 30 sekundit käigule. Turniiri auhinnafond oli 30 000 eurot (igal osavõistlusel 10 000 eurot). Esimene osavõistlus toimus juunis 2014 Liepājas, teine osavõistlus peeti juunis 2014 Vilniuses ja kolmas osavõistlus jaanuaris 2015 Tallinnas. Kolme etapi koguarvestuses parim pääses tsooniturniiri võitjana mängima 2015. aasta maailma karikaturniirile. 1. Igors Kovaļenko 8,5 punkti, 2. Arturs Neikšāns 7 p, 3. Aloyzas Kveinys 6,5 p, 4.–5. Šarūnas Šulskis ja Tomas Laurušas 6 p, 6. Kaido Külaots 5,5 p, 7.–9. Ottomar Ladva, Tarvo Seeman ja Toms Kantāns 5 p. Suurmeister Normunds Miezis jagas 3,5 punktiga 11. kohta. 1. Kovaļenko 9 p, 2. Šulskis 7 p, 3. Külaots 6,5 p, 4.–7. Ladva, Neikšāns, Miezis ja Kantāns 6 p, 8. Kveinys 5,5 p, 9. Laurušas 4,5 p, 10. Seeman 4 p. 1. Kovaļenko 8,5 punkti, 2.–4. Šulskis, Neikšāns ja Külaots 7 p, 5. Kantāns 6,5 p, 6.–7. Kveinys ja Ladva 5 p, 8.–10. Miezis, Mindaugas Beinoras ja Seeman 4,5 p, 11. Laurušas 4 p. Šarūnas Šulskis Arturs Neikšāns Aloyzas Kveinys Kaido Külaots Tomas Laurušas 2014.–2015. aasta Balti tsooniturniiri võitja suurmeister Igors Kovaļenko kvalifitseerus septembris 2015 Bakuus alanud maailma karikaturniirile. FIDE President Opens the Baltic Zonal Chess Tournament in Liepaja. chessdom.com, 6. juuni 2014 Baltic Zonal Tournament FIDE Presidential K. Ilymzhinov Cup's Liepaja stage. chess-results.com Baltic Zonal chess tournament Vilnius Stage. chess-results.com Baltic Zonal Tournament Tallinn Stage. chess-results.com Tallinnas algab Balti tsooniturniir males, kohal on FIDE president isiklikult. port.delfi.ee, 11. jaanuar 2015
Aleksejevka

Aleksejevka on linn Venemaal Belgorodi oblastis, Aleksejevka rajooni halduskeskus. Asub Tihhaja Sosna jõe kaldal, Belgorodist umbes 300 km ida pool. Linn asutati 1685. aastal, 1954. aastal sai linnaõigused. Linn kuulus 20. sajandi alguseni Voroneži kubermangu. 1829. aastal hakkas kohalik talupoeg päevalilleõli tootma ning sealt levis õlitootmine kogu kubermangu. 2019. aasta alguses oli elanike arv 38 179. Q126684906 http://www.mojgorod.ru/belgorod_obl/aleksejevka/index.html
Enn Biene

Enn Biene (28. august 1937 Tallinn – 12. detsember 2001 Tallinn) oli Eesti aerutaja. Ta õppis Tallinna 36. Mittetäielikus 7-klassilises Koolis. Ta töötas S. Kirovi nimelises näidiskalurikolhoosis kuni kolhoosi lõpuni ehitusosakonna töödejuhatajana. Iseseisvuse taastanud Eestis oli tegev ka eraettevõtjana, pidades Peterburi teel baari. Aerutamist hakkas ta treenima 1950. aastatel Pirita aerutamisklubis ja kuulus treener Viktor Preimani rühma. Enn ja noorem vend Mati Biene elasid Pirita-Kosel, nii oli teed äsjaloodud aerutamisklubisse kerge leida. Ta on tulnud Eesti meistriks meeste kahesüstal 1000 m distantsil (koos Are Elleriga, 1969), meeste neljasüstal 1000 m (koos Are Elleri, Enn Maamägi ja Ivar Metskülliga, 1968), meeste ühesüstal 4 × 500 m teatesõidus (koos Are Elleri, Ivar Metskülli ja Taavi Rajasaluga, 1969), meeste kahesüstal 500 m (koos Taavi Rajasaluga, 1967). Rein Järva, Juhan Mandre. "Eesti meistrid 1920–1999". 2003. ISBN 9985790316 Enn Biene tulemused Eesti meistrivõistlustel Haud Tallinna Rahumäe kalmistul
Šebekino

Šebekino on linn Venemaal Belgorodi oblastis, Šebekino rajooni halduskeskus. Asub Nežegoli jõe ääres, Belgorodist umbes 30 km kagu pool. Asulat on kaardil esmamainitud 1713. aastal. Asula on saanud nime maaomaniku alampolkovniku Šibeko järgi. 1839. aastal ehitas Alexei von Rehbinder (baltisaksa aadlisuguvõsa Rehbinderite esindaja) algse suhkruvabriku, mida 1848. aastal rekonstrueeriti ja suurendati. 1850. aastaks oli Rehbinderite suhkruvabrik saanud Kurski kubermangu üheks suurimaks. 1888. aastal rekonstrueeriti suhkruvabrik, 1890. aastal tootis suhkruvabrik kaupa 1,575 miljoni rubla väärtuses. Kaupade ekspordi lihtsustamiseks rajati 1896. aastal asulani raudteeharu. 1905. aastal ehitas Rehbinder suhkruvabriku juurde elektrijaama, mis varustas elektriga lisaks tööstusettevõtetele ka elumaju. 20. sajandi alguses sai suhkruvabrik Venemaa suurimaks ja suhkru igapäevane toodang oli 15 vagunit, mis teenis aastas kuni 3 miljonit rubla tulu. 16. detsembril 1938 anti VNFSV Ülemnõukogu määrusega Šebekino asulale linna staatus. Sõjajärgsel perioodil kujunes Šebekino keemikute linnaks. 1948. aastal alustati NSV Liidu esimese keemiatehase ehitamist, kus toodeti pindaktiivsetel ainetel põhinevaid rasvaasendajaid ja pesuaineid. Rohkem kui aasta pärast Venemaa sissetungi Ukrainasse 1. juunil 2023. aastal teatas vene rahvusest vabatahtlike võitlejaid ühendav Venemaa Vabaduse Leegion, et oli tunginud üle Ukraina piiri Belgorodi oblastisse ja alustanud lahinguid Šebekino linna piiril olevates külades. Vene võitlejad salvestasid videopöördumise, milles lubasid vabastada kogu Venemaa. Kohaliku meedia teatel hakkasid elanikud piirkonnast pagema. Belgorodi kuberneri 2023. aasta 1. juuni kinnitusel tulistati linna BM-21 Grad raketiheitjaist. Belgorodi kuberneri kinnitusel hukkus 2024. aasta 1. juunil linnas Ukraina tulistamise läbi viis inimest. Q126684906 Поспелов Е. М. Географические названия России: Топонимический словарь: Более 4 000 единиц. — М.: АСТ; Астрель, 2008 Šebekino «Справочник административно-территориального деления Белгородской области». Белгород, 2011 Venemaa Belgorodi oblast on tule all: kostis plahvatusi, toimusid lahingud. Postimees, 1. juuni 2023 Guy Faulconbridge; Felix Light (1. juuni 2023). "Russia says it repels new Belgorod border attacks, blasts rock the region". reuters.com (inglise). Reuters. Vaadatud 2. juunil 2023. In the Belgorod region, Governor Vyacheslav Gladkov said Ukraine's armed forces had shelled Shebekino with Soviet-designed Grad 122 mm rockets, setting alight a dormitory and damaging an administrative building "Ukrainian Shelling Kills Five in Russian Border Town – Governor" (inglise). The Moscow Times. 15. juuni 2024. Vaadatud 15. juunil 2024.  Šebekino – pildid, videod ja helifailid Wikimedia Commonsis Suhkrupeedi harimise mehhaniseerimine. Punane Täht nr 68, 11. juuni 1951 Piiriäärsetest asulatest evakueeritud väljendavad rahulolematust võimude suhtes. Postimees, 2. juuni 2023 Mis on Belgorodi rünnakute taga? forte.delfi.ee
Pablo Sarabia

Pablo Sarabia García (sündinud 11. mail 1992 Madridis) on Hispaania jalgpallur, kes mängib Inglismaa kõrgliigaklubis Wolverhampton Wanderers ja Hispaania jalgpallikoondises. Ta mängib põhiliselt ründava poolkaitsjana, kuid võib mängida ka parema äärepoolkaitsja kohal. Ta alustas klubikarjääri Madridi Realis, mille noorteakadeemiaga liitus ta 2004. aastal. 2009. aastal debüteeris ta Madridi Reali duubelmeeskonnas Hispaania tugevuselt kolmandas liigas. Ainsa mängu Madridi Reali põhimeeskonnas pidas ta 2010. aasta detsembris UEFA Meistrite Liiga alagrupimängus AJ Auxerre'i vastu, sekkudes mängu 72. minutil Cristiano Ronaldo asemele. Hooajal 2010–11 lõi Sarabia Hispaania tugevuselt kolmandas liigas kokku 12 väravat. 2011. aasta juulis sõlmis ta viieaastase lepingu Hispaania kõrgliigaklubiga Getafe. Väidetav üleminekusumma oli kolm miljonit eurot. Pärast seda, kui Getafe hooaja 2015–16 järel kõrgliigast välja langes, liitus Sarabia Sevillaga. Hooaeg 2018–19 oli tema senise karjääri edukaim Hispaania kõrgliigas, kui ta lõi liigas 12 väravat ja andis 13 väravasöötu. 2019. aasta juulis sõlmis ta viieaastase lepingu Prantsusmaa kõrgliigaklubiga Paris Saint-Germain. Esimese värava lõi ta Prantsusmaa kõrgliigas sama aasta 5. oktoobril mängus Angersi vastu. Samal hooajal tuli ta Paris Saint-Germainiga Prantsusmaa meistriks. 2021. aasta septembris suundus ta Paris Saint-Germainist üheks hooajaks laenule Portugali kõrgliigaklubisse Lissaboni Sporting. 2009. aasta jalgpalli noorte maailmameistrivõistlustel võitis Sarabia Hispaania kuni 17-aastaste koondisega pronksmedali. 2011. aastal võitis ta Euroopa omavanuste meistrivõistlused Hispaania kuni 19-aastaste koondisega ja 2013. aasta Hispaania kuni 21-aastaste koondisega. Hispaania jalgpallikoondises tegi ta debüüdi 5. septembril 2019 EM-i valikmängus Rumeenia vastu. Koondisekarjääri esimese värava lõi ta sama aasta 15. novembril EM-i valikmängus Malta vastu. Ta kuulus Hispaania koondisse 2021. aasta Euroopa meistrivõistlustel. Ta lõi turniiril kaks väravat – viimases alagrupimängus Slovakkia vastu ja kaheksandikfinaalis Horvaatia vastu. Sevilla Copa del Rey: Teine koht 2017–18 Supercopa de España: Teised kohad 2016, 2018 UEFA Superkarikas: Teine koht 2016 Paris Saint-Germain Ligue 1: 2019–20 Coupe de France: 2019–20, 2020–21 Coupe de la Ligue: 2019–20 Trophée des Champions: 2019, 2020 UEFA Meistrite Liiga: 2019–20 Sporting CP Taça da Liga: 2021–22
Virgumise tegurid

Virgumise tegurid või seitse valgustumise faktorit (paali keeles satta bojjhagā või satta sambojjhagā; sanskriti keeles sapta bodhyanga) on budismis loetelu teguritest või faktoritest, mis on vajalikud virgumisele ehk valgustumisele jõudmiseks. Seitse virgumise tegurit on järgmised. Tähelepanelikkus ehk teadvel olek või meelespidamise võime (paali keeles sati, sanskriti keeles smrti): võime olla täielikult teadlik olemasolust. Mõistmine ehk äkk-teadmine (paali keeles dhamma vicaya, sanskriti keeles dharmapravicaya): sünnib sügavast huvist kõigi olemasolu aspektide suhtes. Energia ehk vägi või tarmukus (paali keeles viriya, sanskriti keeles vīrya): pühendumine, jõud selleni jõudmiseks. Vaimustus (paali keeles pīti, sanskriti keeles prīti): ekstaatiline rõõm selleni jõudmisel. Rahu, vaikus (paali keeles passaddhi, sanskriti keeles prashrabdhi): keha ja meele rahunemine. Keskendumine, kokku koondamine (samādhi): rahulik, keskendunud meeleseisund. Eelistamatus ehk võrdne suhtumine (paali keeles upekkha, sanskriti keeles upekshā): asjade ja nähtuste võtmine nii nagu nad just on, ilma omapoolsete arvamuste või hinnanguteta. See loetelu on üks seitsmest virgumisega seotud omaduste või seisundite loeteludest.  Pikemalt artiklis Bodhipakkhiyādhammā. Kaheksaosaline tee Bhāvanā Budistlik psühholoogia Bhikkhu Sutta (SN 46.5) Gilana Sutta (SN 46.16) Seven Factors of Enlightenment by Ven Vimalaramsi The Seven Factors of Enlightenment by Ven Piyadassi The Seven Factors of Enlightenment by Ven Ariyadhamma Käesolevas artiklis on kasutatud "Ida mõtteloo leksikoni" materjale.
2. Jõe tänav

‹ Kaart ajutiselt peidetud (?) › 2. Jõe tänav on tänav Narvas Sutthoffi linnaosas. Tänava kogupikkus on umbes 370 m. Tänav algab Taime tänavalt, kulgeb loodesse Pargi tänava ristmikuni. Tänava jätk algab 27 m enne ristmikku ja kulgeb kirdesse ning lõpeb 1. Jõe tänavaga ristudes. Enne 1990. aastaid kandis 2. Jõe tänav vene keeles nime улица II Йыэ. Об уточнении перечня улиц г. Нарва и пос. Нарва-Йыэсуу. Решение Нарвского городского Совета народных депутатов №72 от 02.03.1982
Pargi tänav (Narva)

Pargi tänav on tänav Narvas Sutthoffi linnaosas. Tänava pikkus on umbes 260 m. Tänav algab Jõesuu tänavalt, kulgeb kirdesse, pöörab põhja ja taas kirdesse ning lõpeb 1. Jõe tänavaga ristudes. 1900. aasta linnaplaanil on selle tänava nimi vene keeles Сутгофская улица. 1929. aasta linnaplaanil on tänava nimi Pargi tänav. Enne 1990. aastaid kandis Pargi tänav vene keeles nime улица Парги. Об уточнении перечня улиц г. Нарва и пос. Нарва-Йыэсуу. Решение Нарвского городского Совета народных депутатов №72 от 02.03.1982
Pargi põik (Narva)

‹ Kaart ajutiselt peidetud (?) › Pargi põik on tänav Narvas Sutthoffi linnaosas. Tänava pikkus on umbes 125 m. Tänav algab Jõesuu tänavalt, kulgeb kirdesse ning lõpeb umbtänavana. Enne 1990. aastaid kandis Pargi Põik vene keeles nime улица Парги - Пыйк. Об уточнении перечня улиц г. Нарва и пос. Нарва-Йыэсуу. Решение Нарвского городского Совета народных депутатов №72 от 02.03.1982
Kreemvalge

Kreemvalge ehk kreemikas ehk koorekarva on värvitoon, mis on kollakas või beeži varjundiga valge, piimakoore või elevandiluu värvi. Piima peale kogunenud koor Vahukoor šokolaaditassil Vahukoorega õunakook Kreemikas on värviproovil 20. Tahvel VI raamatust "A nomenclature of colors for naturalists", 1886 Loodusteadlastele ja linnuvaatlejatele määratud värviõpik, 1886. aastal ilmunud "A nomenclature of colors for naturalists..." soovitab kreemi värvuse (Cream color) segada kaadmiumoranžist, kaadmium-sidrunkollasest ja rohkest valgest. Värvitoon on soojatooniline pastelne väga hele kollane. RAL Classic värvikaardi toon 9001 Cremeweiß on hallika-beežika nüansiga valkjas värvitoon. Veebivärv Cream on jahedatooniline pastelne helekollane. Värvus seostub siidisuse, sileduse, pehmuse, vagususe ja puhtusega. Värvinime kasutatakse kangaste, rõivaesemete ja muude tekstiilide, samuti mitmesuguste tarbekaupade värvuse kohta. Värvisõna esines juba 1920. aastate Eesti moesõnavaras. Nimetust "kreem" või "kreemikas" kasutatakse karvavärvuse iseloomustamiseks, näiteks samojeedi koertel või kuldsel retriiveril, samuti mitmel kassitõul (Birma kass, briti lühikarvaline kass, lühikarvaline orientaal jt). Valge šokolaad on iseloomulikku kreemvalget värvi Dawson City katoliku kirik on värvitud koorekarva Kreemist siidist õhtukleit, 1882 Kreemikast linasest Sybil Connolly kleit, lähivaade rinnaosast, 1957 Kreemi värvi Birma kass ekrüüvalge linavalge lambavalge kremello https://www.eki.ee/dict/ekss/index.cgi?Q=kreem&F=M https://sonaveeb.ee/search/unif/dlall/dsall/kreemvalge/1[alaline kõdulink] A nomenclature of colors for naturalists : and compendium of useful knowledge for ornithologists. Boston, 1886 https://archive.org/details/nomenclatureofco00ridg/page/n157/mode/2up https://www.ralcolorchart.com/ral-classic/ral-9001-cream https://www.colorhexa.com/fffdd0 "Arhiivikoopia". Originaali arhiivikoopia seisuga 5. veebruar 2020. Vaadatud 14. juulil 2020.{{netiviide}}: CS1 hooldus: arhiivikoopia kasutusel pealkirjana (link) Missugune on teie parim wärw? – Ühistegelised Uudised 18, 5. mai 1928 Kuulutused, Sakala, 2. november 1929 Kreemvalge Wikimedia Commonsis
Paadi tänav (Narva)

‹ Kaart ajutiselt peidetud (?) › Paadi tänav on tänav Narvas Sutthoffi linnaosas Aiandusühistu Retšnoi maa-alal. Tänava pikkus on umbes 340 m. Tänav algab Jõesuu tänavalt, kulgeb põhja, pöörab loodesse ja kulgeb Jõesuu tänavaga paralleelselt. Tänava keskel ristub see Purje tänavaga. Enne 1990. aastaid kandis Paadi tänav vene keeles nime улица Паади. Об уточнении перечня улиц г. Нарва и пос. Нарва-Йыэсуу. Решение Нарвского городского Совета народных депутатов №72 от 02.03.1982
Iminenase lahing

Iminenase lahing oli kokkupõrge, mille ühel poolel olid Mali ja Prantsusmaa väed ning teisel poolel džihadistid (Ühtsuse ja Džihaadi Liikumine Lääne-Aafrikas (MOJWA) ja Al-Mulathameen). Valitsusvägede sõnul lõppes lahing islamistide ülekaaluka kaotusega, hukkus 52 terroristi ning mitte ühtegi valitsusväelast. Lahing leidis aset 2013. aasta veebruari lõpust märtsi alguseni Gao linna läedal. Jean-Christophe Notin, La guerre de la France au Mali, lk 510. https://www.ouest-france.fr/actu/international_detail_-Au-Mali-des-combats-acharnes-sur-deux-fronts-_3637-2169409_actu.Htm "Mali : le récit d'une bataille entre Français et djihadistes". 27. märts 2013. "Mali: l'opération de sécurisation des alentours de Gao se poursuit - RFI".
Karl von Sievers (1710–1774)

Krahv (alates 1760) Karl von Sievers (saksa keeles Karl Eduard Graf von Sievers auf Lagena und Waiwara, vene keeles Карл Ефимович Сиверс) oli Venemaa keisrinna Jelizaveta Petrovna ülemõuemarssal ja Venemaa Keisririigi sõjaväelane (kindral en chef). Baltisakslane, Vaivara mõisa ja Wendeni ordulinnuse omanik.
Kirby

Kirby võib olla: Kirby (Arkansas), inkorporeerimata, rahvaloenduseks loodud ala Kirby (Indiana), inkorporeerimata ala Kirby (Missouri), inkorporeerimata ala Kirby (Montana), asum Kirby (Ohio), küla Kirby (Texas), linn Kirby (Vermont), linn Kirby (Lääne-Virginia), inkorporeerimata ala Kirby (Wisconsin), inkorporeerimata ala Kirby (Wyoming) linn Kirby Lake (Abilene, Texas), paisjärv Kirby, küla Kanadas Kirby Cone, mäetipp Marie Byrdi maal Antarktikas Lääne-Kirby, linn Inglismaal Kirby (perekonnanimi), inimesed sellise perekonnanimega Kirby (eesnimi), inimesed sellise eesnimega Kirby Building, pilvelõhkuja Dallases USA-s Kirby Muxloe' kindlus, kindlus Kirby Muxloe's Inglismaal Kirby Hall, Elizabethi-aegne maja Corby lähedal Inglismaal Kirby maja (täpsustus), sellise nimega majad Inglismaal ja USA-s Kirby spordikeskus, spordiareen Eastonis Pennsylvanias USA-s Kirby veski, ajalooline jahuveski Medfordis New Jerseys USA-s Kirby Building Systems, moodulmajade tootja Kirby Corporation, merendusvarustuse tootja Kirby Company, tolmuimejate tootja Kirby's Pig Stand, Ameerika Ühendriikide esimene drive-in restoran "Kirby" (sari), videomängusari Kirby (tegelane), sarja nimitegelane "Kirby" ("Dünastia"), jagu telesarjas "Dünastia" Kirby, tegelane filmis "The Brave Little Toaster" (väike julge röster) Kirby, tegelane filmis "Väike tibu" "Kirby", laul Aesop Rocki albumilt "The Impossible Kid" (võimatu laps) Kirby 23, Bruce Kirby poolt disainitud 1980. keskel toodetud purjekas Kirby auhind, aastatel 1985–1987 koomiksite valdkonnas antud auhind Kirby täiendõppe kolled, praegune Middlesbrough' kolledži osa Inglismaal Kirby High School (täpsustus) 51985 Kirby, Jack Kirby järgi nime saanud asteroid Loteki Supernatural Being (1990–2007), tuntud kui Kirby, ainus koer, kes on sama aasta jooksul võitnud kõik kolm suurt rahvusvahelist koeranäitust Kirby Krackle Kirby-le-Soken Kirby Muxloe Kirby Hill (täpsustus) Kerby (täpsustus) Kirkby (täpsustus)
Friedrich II (Brandenburg)

Friedrich II (19. november 1413 – 10. veebruar 1471), hüüdnimega "Raudne" (der Eiserne) ja mõnikord "Raudhammas" (Eisenzahn), oli Brandenburgi markkrahvkonna kuurvürst 1440. aastast kuni oma tagasiastumiseni 1470. aastal; ta oli Hohenzollernite dünastia liige. Friedrich II sündis Tangermünde lossis (Burg Tangermünde), kui Tangermünde oli Brandenburgi markkrahvkonnas, Friedrich I-le, Brandenburgi esimesele Hohenzollernist valitsejale, ja tema naisele Elisabethile. Teise pojana olid tal vennad Johann Alkeemik ja Albrecht Achilles, kes mõlemad valitsesid samuti Brandenburgi kui markkrahvid. 1421. aastal, 8-aastaselt, kihlati Friedrich Jadwiga Jagiellonkaga, kuid too suri 8. detsembril 1431, enne abielu sõlmimist. Kui Friedrich I 1437. aastal tagasi tõmbus, andis ta oma saamatule vanemale pojale Johannile Bayreuthi vürstkonna, samas asus Friedrich II Brandenburgi valitsema. Erinevalt isast pöördus ta keiserlikust poliitikast kõrvale ja keskendus jõupingutustele rahustada kuurvürstkonna aadel ja linnad. Tülid Berliini linnaga algasid 1440. aastal tema plaanidest ehitada uus elukoht Spree jõe Cöllni saarele. 1448. aastal kulmineerus Berliner Unwille (nördimus) linna territooriumi loovutamise vastu kuurvürsti linnuse jaoks avalikuks mässuks, kui kodanikud ujutasid üle tulevase Stadtschlossi kaevetööd. Sellegipoolest võitis Friedrich II, kui palee ehitati ja linna õigusi otsustavalt piirati. 1453. aastal saadeti Friedrich II-le kui Brandenburgi markkrahvile Rhodoselt Püha Johannese rüütlite suurmeistri kirjutatud kiri, milles ta teavitas teda Konstantinoopoli langemisest ja palus tal saata neile toetust, mis lubaks neil jätkata võitlust Türgi ohu vastu. Tema vastus on teadmata. 1454. ja 1455. aastal sõlmis ta Cöllni ja Mewe lepingud ning sai nendega Saksa ordu riigilt Neumarki tagasi. Väsinuna pikast võitlusest Pommeri hertsogkonnaga, astus ta 1470. aastal oma noorema venna Albrecht Achillesi kasuks tagasi, taandus Bayreuthi vürstkonda ja suri aasta hiljem Neustadt an der Aischis. 11. juunil 1441 abiellus Friedrich II Saksimaa kuurvürsti Friedrich I tütre Katharinaga (1421 – 23. august 1476). Nad said kolm last (ja Friedrichil oli üks sohilaps): Dorothea (u. 1446 – märts 1519) Margarete (u. 1450 – 1489) Johann (23. detsember 1406...16 – 1454) Erasmus (u. 1452 – 1465)
Seeder (perekonnanimi)

Seeder on eesti ja norra perekonnanimi. Eestis on perekonnanime Seeder pandud Uue-Põltsamaa mõisavallas Põltsamaa kihelkonnas Viljandimaal ja Erastvere mõisavallas Kanepi kihelkonnas Võrumaal. Nimede eestistamisel määrati Seeder uueks perekonnanimeks isikuile, kelle perekonnanimi oli Lirtse (1923. aastal Narvas) ja Seermann (1938. aastal Kirbla vallas Läänemaal). Samas määrati Seedri-nimelistele isikuile nimede eestistamisel uueks perekonnanimeks Tormilaid (1937. aastal Narvas). 2020. aasta 1. jaanuari seisuga on perekonnanimi Seeder Eestis 43 mehel ja 31 naisel. Helir-Valdor Seeder (sündinud 1964), eesti poliitik, erakond Isamaa esimees ja XIV Riigikogu esimene aseesimees. Mihkel Seeder (sündinud 1988), eesti näitekirjanik. http://www.ra.ee/dgs/_purl.php?shc=EAA.5433.1.38:17